Jabarkan Sejarah dari Sekolah Kebangsaan Kulai dalam bahasa melayu

Tahun 50-an keadaan negara kita diancam oleh keganasan komunis. Ketika itu orang-orang yang tinggal di luar kawasan pekan-pekan kecil dikelompokkan di kawasan-kawasan penempatan baru disekitar pekan Kulai. Pada masa itu juga kawasan Kulai telah diisytiharkan sebagai kawasan 'Hitam'. Oleh itu tindakan serupa dikenakan kepada penduduk kawasan ini.

Penempatan baru untuk kaum Cina dan kaum Melayu telah didirikan di pinggir pekan ini. Penempatan untuk orang-orang Melayu ini telah dikenali sebagai Kampung Melayu, Kulai. Sebagai sebuah penempatan baru, kemudahan asas seperti sekolah untuk anak-anak belajar amat diperlukan, Dengan semangat 'muafakat membawa berkat' penduduk-penduduk Kampung Melayu telah mendirikan sebuah sekolah kecil dalam tahun 1952. Gerakan pembinaaan sekolah ini telah diketuai oleh Allahyarham Tuan Haji Abdul bin Ba'du iaitu penghulu Kulai ketika itu. Allahyarham Tuan Haji Abdul bin Ba`du dilahirkan pada 1899 dan menjadi penghulu Kulai sehingga tahun 1965. Beliau telah kembali ke rahmatullah pada tahun 1970 selepas 5 tahun bersara dari jawatan penghulu Kulai. Sesungguhnya usaha Allahyarham mengorak langkah dalam usaha membina sekolah ini amat disanjung tinggi.